
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 28 octombrie 2009

PL.x. 498/2009


    AVIZ
asupra proiectului de Lege privind respingerea Ordonanţei de urgenţă a Guvernului nr.89/2009 pentru trecerea componentei de medicină preventivă din cadrul Centrului Medical de Diagnostic, Tratament Ambulatoriu şi Medicină Preventivă aflat în subordinea Academiei Române în subordinea Ministerului Apărării Naţionale şi pentru stabilirea unor măsuri organizatorice
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind respingerea Ordonanţei de urgenţă a Guvernului nr.89/2009 pentru trecerea componentei de medicină preventivă din cadrul Centrului Medical de Diagnostic, Tratament Ambulatoriu şi Medicină Preventivă aflat în subordinea Academiei Române în subordinea Ministerului Apărării Naţionale şi pentru stabilirea unor măsuri organizatorice, trimis cu adresa nr. PL.x. 498 din 19 octombrie 2009 şi înregistrat cu nr. 31/930 din 20 octombrie 2009.
Senatul a adoptat proiectul de lege pentru respingerea Ordonanţei de urgenţă a Guvernului nr.89/2009 în şedinţa din 14 octombrie 2009, în calitate de primă cameră sesizată.

Camera Deputaţilor este Cameră decizională în conformitate cu art. 75 alin. (1) şi (3) din Constituţia României, republicată şi art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare.

Proiectul de ordonanţă de urgenţă are ca obiect de reglementare trecerea componentei de medicină preventivă din cadrul Centrului Medical de Diagnostic, Tratament Ambulatoriu şi Medicină Preventivă aflat în subordinea Academiei Române în subordinea Ministerului Apărării Naţionale, precum şi stabilirea unor măsuri organizatorice.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut proiectul de lege  în şedinţa din 27 octombrie  2009.

Membrii comisiei au examinat proiectul de lege supus avizării, expunerea de motive, precum şi avizul favorabil cu observaţii şi propuneri al Consiliului Legislativ, aviz cu nr.754 din 30 iunie 2009.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege privind respingerea Ordonanţei de urgenţă a Guvernului nr.89/2009 .

În raport de obiectul şi conţinutul reglementării, proiectul de lege  face parte din categoria legilor ordinare. 
                       PREŞEDINTE,                              SECRETAR,

                        Daniel Buda                              Gabriel Andronache
Consilier,

Rodica Penescu

